b'\n_START_ARTICLE_\nVasal\xc3\xb8bet\n_START_PARAGRAPH_\nVasal\xc3\xb8bet  er et svensk langrendsl\xc3\xb8b, der finder sted hvert \xc3\xa5r den f\xc3\xb8rste s\xc3\xb8ndag i marts. L\xc3\xb8bet starter i S\xc3\xa4len og slutter i Mora, og er 90 km langt._NEWLINE_L\xc3\xb8bet er opkaldt efter Kong Gustav Vasa, som i 1521 flygtede fra den danske kong Christian 2.. _NEWLINE_L\xc3\xb8bet blev afholdt f\xc3\xb8rste gang i 1922._NEWLINE_Vinderen i 2010, 2011 og 2012 J\xc3\xb6rgen Brink.\n_START_SECTION_\nVasal\xc3\xb8bets historie\n_START_PARAGRAPH_\nVasal\xc3\xb8bet blev arrangeret f\xc3\xb8rste gang i 1922, og holdes som minde om Gustav Vasas flugt i januar 1521. _NEWLINE_Den 19. marts 1922 blev det f\xc3\xb8rste Vasal\xc3\xb8b afholdt. Der var 119 tilmeldte, som klokken 06:04 startede fra Olnispag\xc3\xa5rden i S\xc3\xa4len. 117 gennemf\xc3\xb8rte l\xc3\xb8bet. Vinderen af det f\xc3\xb8rste l\xc3\xb8b var, Ernst Alm fra IFK Norsj\xc3\xb6 i tiden 7:32:49. Han er den yngste vinder af Vasal\xc3\xb8bet._NEWLINE_Vasal\xc3\xb8bet har siden 1961 startet i Brega. _NEWLINE_Den f\xc3\xb8rste kvinde som deltog i Vasal\xc3\xb8bet var Margit Nordin, i 1923 gennemf\xc3\xb8rte hun l\xc3\xb8bet i tiden 10:09,42. \xc3\x85ret efter blev kvinder n\xc3\xa6gtede start i l\xc3\xb8bet. Dette forbud blev oph\xc3\xa6vet i 1981, da en kvinde, der var udkl\xc3\xa6dt som mand, i 1978 havde gennemf\xc3\xb8rt l\xc3\xb8bet og blev interviewet efter l\xc3\xb8bet._NEWLINE_Vasal\xc3\xb8bet er blevet aflyst 3 gange (1923, 1935 og 1990) pga. mangel p\xc3\xa5 sne._NEWLINE_Vasal\xc3\xb8bet har gennem tiderne tiltrukket flere kendte personligheder._NEWLINE_Den svenske konge gennemf\xc3\xb8rte l\xc3\xb8bet i 1977, 1987 og 1997 med 7:15 som bedste tid._NEWLINE_Hans s\xc3\xb8n Prins Carl Philip fik i 2004 tiden 6:21._NEWLINE_I 2012 deltog Kronprins Frederik og fik tiden 6:36:32._NEWLINE_Dette \xc3\xa5r deltog Pippa Middleton ogs\xc3\xa5._NEWLINE_\xc3\x85ret efter deltog Kronprins Frederik ogs\xc3\xa5 og fik omtrent samme tid, men dog en bedre placering som 4136 ud af 14381 deltagere._NEWLINE_Den stockholmske lenspolitimester Hans Holm\xc3\xa9r var i 1986 p\xc3\xa5 vej til at sit 18. Vasal\xc3\xb8b da han h\xc3\xb8rte om mordet p\xc3\xa5 Olof Palme.'